ปลูกสละอินโด ระหว่างต้นยางพารา สร้างรายได้มากกว่าการกรีดยางพารากว่าเท่าตัว
สวนยางพาราหมู่ที่ 5 ตำบลควนเมา อำเภอรัษฎา จังหวัดตรัง เป็นสวนยางพาราของนายปราโมทย์ ไชยมณี อายุ 57 ปี  อาชีพทำสวนยางพาราและได้ปลูกสละพันธุ์อินโด ระหว่างต้นยางพารา เพื่อสร้างรายได้เสริมให้กับครอบครัว หลังจากที่ราคายางพารามีราคาตกต่ำและสถานการณ์ราคายางพารามีความผันผวนอย่างมาก ส่วนใหญ่จะเป็นราคาตกต่ำมากกว่าราคาเพิ่มขึ้น การหารายได้เสริมของเกษตรกรมีความจำเป็นอย่างยิ่ง เพื่อหารายได้เลี้ยงตนเองและครอบครัว ในยุคที่ข้าวของมีราคาแพง ประชาชนรวมถึงเกษตรกรมีรายได้ลดลงเป็นอย่างมากนายปราโมทย์ ไชยมณี กล่าวว่า ตนเองได้มีโอกาสเดินทาไปศึกษาดูงานที่ศูนย์ศึกษาการพัฒนาพิกุลทองอันเนื่องมาจากพระราชดำริ และให้ความสนใจการปลูกสละพันธุ์อินโด ที่ปลูกเสริมระหว่างร่องยางพาราและขอความรู้จากเจ้าหน้าที่ หลังจากศึกษาดูงานแล้วได้กลับมาลงมือปฏิบัติจริงในพื้นที่สวนยางพาราของตนเอง ปลูกระหว่างร่องยางพารา 3 เมตรคูณ 7 เมตร ปลูกประมาณ 1 ปีครึ่ง ต้นสละจะเริ่มแทงชื่อดอก ปีที่ 2 จะเริ่มผสมพันธุ์สละเมื่อผสมพันธุ์สละแล้ว สละจะให้ผลผลิตในปีแรกๆ นั้นจะให้ผลผลิตน้อย แต่เมื่อเข้าสู่ปีที่ 3 สละจะให้ผลผลิตอย่างเต็มที่ โดยราคาขายปลีก 70 บาทต่อกิโลกรัม สละมีรสชาติหวานกรอบ เมล็ดร่อน  ส่วนการขายออนไลน์ 100 บาทต่อกิโลกรัม โดยปลูกสละพันธุ์อินโด จำนวน 5 ไร่ก่อน และขณะนี้ปลูกสละเต็มพื้นที่ 11 ไร่ หากคำนวณ 1 ปี รายได้จากขายสละอินโดนั้น มีรายได้หลักแสนบาท แต่รายได้จากยางพาราในขณะนี้ได้ประมาร 5 หมื่นบาทต่อปี รายได้จากการสละจะมากกว่ายางพารากว่าเท่าตัวในแต่ละปีและไม่เพียงพอต่อความต้องการของประชาชน หากประชาชนสนใจสามารถสอบถามได้ที่ นายปราโมทย์ ไชยมณี โทร 084-8629687